מלך שוודיה, קרל גוסטב ה-16, חשוד כי נהג לערוך מסיבות סקס פרטיות במועדון לילה ידוע, ואף ניסה למנוע את פרסום העניין בתקשורת באמצעות איומים של המאפיה על בעלי המועדון, כך נחשף בתקשורת השוודית.
על פי הדיווח של העיתון אפטונבלאדט (Aftonbladet), חבר קרוב של המלך, אנדראס לטסטרום, הציע לבעלים של מועדון הלילה בו נערכו מסיבות הסקס לשלם דמי שתיקה של 150-300 אלף דולר. העיתון פירסם הקלטה של לטסטרום ובה הוא אומר לבעלים של המועדון, מילה מרקוביץ', כי בית המלוכה מוכן לשלם סכומים גבוהים על מנת להשתיק את הפרשה.
בנוסף דווח כי עוד קודם לכן יצר לטסטרום קשר עם אחד מראשי המאפיה בשוודיה, ושילם לו כדי שימנע מבעלי המועדון לדבר על העניין ולפרסם תמונות שהיו ברשותו של המלך במהלך אחת המסיבות.
הפרשה כבר מוגדרת בשוודיה כ"חמורה ביותר בהיסטוריה" של בית בית המלוכה השוודי. יש הסבורים כי יש לפתוח בחקירה נגד קרל גוסטב בן ה-65, שהוכתר למלך בשנת 1973, וכי אם יודה בהאשמות על שוודיה לבטל את מעמד המלוכה.